# data[].attributes.headline
Σε μια πόλη,

# data[].attributes.body
Σε μια πόλη, ένα κορίτσι που το λέγανε Σίλια κοιτούσε μετανιωμένη την οθόνη του κινητού της. Είχε μόλις στείλει, υπό πίεση, σε έναν άγνωστο, ακατάλληλου περιεχομένου φωτογραφίες, με την προϋπόθεση να πληρωθεί. Δεν είχε άλλη επιλογή γιατί την απειλούσε. Μέσα στον πανικό της, απαίτησε ο άγνωστος να τις διαγράψει. Εκείνος όμως, τις είχε ήδη ανεβάσει στα μέσα κοινωνικής δικτύωσης. Είχε ακόμη 5 λεπτά για να έρθει η ώρα της συνάντησής τους. Δεν θα το έλεγε στην μαμά της, νόμιζε πως ήταν δικό της το φταίξιμο. Έβαλε στα γρήγορα τα ρούχα της, και ευχήθηκε ο άντρας να μην της κάνει κακό.

Μόλις έφτασε, ο άντρας δεν ήταν εκεί.

Αποφάσισε να του στείλει μήνυμα.Της απάντησε ότι πρέπει να περιμένει λίγο ακόμα διότι έμενε μακριά. Η Σίλια δείλιαζε να του πει ότι πρέπει να σβήσει τις φωτογραφίες της από τα μέσα κοινωνικής δικτύωσης, γιατί πίστευε πως δεν θα την ακούσει και δεν θα έρθει στην συνάντησή τους. Ένιωθε άσχημα για τις φωτογραφίες που έστειλε στον άγνωστο και πίστευε πως δεν έχει προσωπική ζωή, αφού ο άνδρας αυτός γνώριζε αρκετά προσωπικά της στοιχεία. Μετά από λίγο ο απειλητικός αυτός άνθρωπος ήρθε στο μέρος συνάντησης τους χωρίς όμως να ξέρει τι τον περιμένει. Η Σίλια δεν μπορούσε να το πει στην μαμά της αλλά φρόντισε να ειδοποιήσει την αστυνομία. Η αστυνομία συνέλαβε τον άνδρα και δεν την ξανά-ενόχλησε. Η Σίλια δεν ένιωθε περίεργα επειδή η μαμά της ήξερε τι είχε γίνει και την υποστήριζε.

Ο άνθρωπος αυτός βγήκε από τη φυλακή μετά από κάποια χρόνια. Καθώς πήγαινε στο σπίτι του συνάντησε τη Σίλια στον δρόμο. Κατάλαβε ότι ήταν αυτή και την ακολούθησε μέχρι το σπίτι της. Η Σίλια δεν τον είχε αντιληφθεί καθόλου. Μετά από αρκετή ώρα εκείνος αποφάσισε να την προσεγγίσει. Έφτασε μέχρι το σπίτι της και χτύπησε το κουδούνι. Τον περίμενε όμως μια μεγάλη έκπληξη. Άνοιξε την πόρτα η μαμά της.

Η μητέρα μόλις τον είδε έμεινε έκπληκτη  και προσπάθησε να τον διώξει. Εκείνος της εξήγησε ότι είδε την Σίλια στον δρόμο και την ακολούθησε μέχρι το σπίτι,διότι ήθελε να της ζητήσει συγνώμη για όλο αυτό που περασε εξαιτίας του. Εκείνη δεν ήθελε να ακούσει τίποτα και του ζήτησε να σταματήσει να λέει ψέματα ότι είδε την Σίλια. Αυτός όμως την παρακαλούσε να τον ακούσει και προσπαθούσε να την ηρεμήσει, λέγοντάς της ότι πραγματικά έχει μετανοήσει. Κατάφερε τελικά να πείσει την μητέρα της Σίλιας να τον ακούσει. Στην συζήτηση που ακολούθησε του αποκάλυψε ότι η Σίλια μετά το περιστατικό αισθάνθηκα πολύ άσχημα, κλείστηκε στον εαυτό της και δεν ήθελε να έχει επαφή με κανέναν.Με μεγάλο κόπο η μητέρα κατάφερε να την πείσει να επισκεφτεί έναν ψυχολόγο. Ευτυχώς για εκείνη οι επισκέψεις στον ψυχολόγο την βοήθησαν να αντιμετωπίσει τους φόβους της. Φοβόταν ότι όλοι οι γνωστοί της θα είχαν κακή εικόνα για εκείνη και ότι όλοι οι φίλοι της δεν θα ήθελαν να την έχουν στην παρέα τους.

Μετά από μερικούς μήνες η Σίλια αποφάσισε να φύγει στο εξωτερικό για να ξαναβρεί τον εαυτό της. Τώρα έχει τελειώσει τις σπουδές της και εργάζεται στην Αγγλία.Άρα η κοπέλα την οποία ακολούθησε, δεν ήταν η Σίλια αλλά η μικρότερη της αδερφή η  οποία της μοιάζει πάρα πολύ. Εκείνος έμεινε έκπληκτος, ζήτησε ξανά συγγνώμη και παρακάλεσε την μητέρα να μεταφέρει την ειλικρινή μεταμέλειά του στην Σίλια. Της εξήγησε ότι μετά την φυλακή, έχει αλλάξει τρόπο ζωής.Τώρα συμμετέχει εθελοντικά σε έναν οργανισμό, ο οποίος ασχολείται με την προστασία των δικαιωμάτων των γυναικών.

# data[].attributes.headline
Ήταν πρωί, μ

# data[].attributes.body
Ήταν πρωί, μία ειδοποίηση του κινητού μου με ξύπνησε. Πήγα να ρίξω νερό στο πρόσωπό μου όταν ήρθαν συνεχόμενα μηνύματα από το κινητό μου. Τότε συνειδητοποίησα ότι ήταν η μητέρα μου.Έλεγε ότι πρέπει να της μεταφέρω  τα λεφτά που έβαλα το πρωί στην κάρτα μου στην δική της. Πήγα να κάνω μπάνιο. Όταν ήμουν για μπάνιο, ‘’η μάνα μου” η οποία ήταν ένας hacker, έκλεψε τους κωδικούς του λογαριασμού μου. Τότε κατάλαβα πως δεν ήταν η μάνα μου.

Προσπάθησα να ακυρώσω τη συναλλαγή αλλά δε τα κατάφερα. Δίστασα να το πω στη μητέρα μου γιατί φοβήθηκα την αντίδραση της. Ρώτησα μια φίλη μου που δουλεύει στην τράπεζα πως μπορώ να ακυρώσω την συναλλαγή και να πάρω τα χρήματα πίσω αλλά δεν μπορούσα να κάνω κάτι, ήταν πια αργά. Λίγο αργότερα ο Hacker επικοινώνησε πάλι μαζί μου.

Αυτή τη φορά, μου ζήτησε να του μεταφέρω ένα χρηματικό ποσό, γιατί το αμάξι της έπαθε κάποια βλάβη και έπρεπε να πληρώσει άμεσα το συνεργείο. Θύμωσα πάρα πολύ αλλά ένιωθα και φόβο για το τι θα γίνει στη συνέχεια. Σκέφτηκα ότι δεν θα μπορούσε να με εξαπατήσει πάλι, οπότε του έστειλα ένα μήνυμα να με αφήσει ήσυχο και να μην ξανά επικοινωνήσει μαζί μου. Στη συνέχεια αποφάσισα να μιλήσω με ειλικρίνεια στη μητέρα μου και να την ενημερώσω για το περιστατικό που συνέβη. Εκείνη έδειξε κατανόηση και με συμβούλεψε όταν γίνεται ένα τέτοιο περιστατικό να της το λέω αμέσως.

Το ίδιο απόγευμα, την ώρα που διάβαζα το αγαπημένο μου βιβλίο, ο hacker επικοινώνησε πάλι μαζί μου. Αυτή τη φορά μου ζητούσε χρήματα για να πληρώσει τάχα μου ένα λογαριασμό τηλεφώνου. Μου ζήτησε να του στείλω 200 ευρώ. Εγώ δεν δίστασα καθόλου. Επικοινώνησα αμέσως με τη μητέρα μου που εκείνη τη στιγμή βρισκόταν στη δουλειά της και της είπα τι είχε γίνει. Εκείνη μου είπε να μην κάνω τίποτα και να την περιμένω να γυρίσει. Όταν γύρισε αποφασίσαμε να του στήσουμε μια παγίδα για να μην το ξανακάνει! Η μητέρα μου επικοινώνησε με τη Δίωξη Ηλεκτρονικού Εγκλήματος. Πήρε οδηγίες από τους υπεύθυνους, με ενημέρωσε και η παγίδα στήθηκε!

# data[].attributes.headline
Σε μια μεγάλ

# data[].attributes.body
Σε μια μεγάλη πόλη κατοικούσε ένα κορίτσι, η Περσεφόνη που ήταν κοινωνικά αποκλεισμένη και από την οικογένεια και από τις παρέες. Αποτέλεσμα αυτού να νιώθει μοναξιά και να ασχολείται πολλές ώρες με το διαδίκτυο. Εκεί συνομιλούσε με άγνωστους ανθρώπους προσπαθώντας να βρει διαδικτυακούς φίλους.Σταδιακά συνομιλούσε όλο και περισσότερο με έναν φίλο δι’ αλληλογραφίας, με τον οποίο είχε πολλά κοινά ενδιαφέροντα. Όσο περνούσε ο καιρός ερχόντουσαν όλο και πιο κοντά.

Αντάλλαζαν ιδέες και απόψεις και συζητούσαν για τα καθημερινά τους προβλήματα. Σιγά σιγά οι ερωτησεις του άγνωστου 'φίλου΄της γίνονταν όλο και πιο αδιάκριτες και το κορίτσι άρχισε να νιώθει άβολα. Όταν κατάλαβε ότι κάτι δεν πήγαινε καλά, προσπάθησε να διακόψει τις σχέσεις τους, αλλά αυτός γινόταν όλο και πιο πιεστικός. Τις επόμενες ημέρες ο άγνωστος 'φίλος' άρχισε να την απειλεί.

Της ζητούσε συνεχώς να βρεθούν από κοντά. Εκείνη όμως δεν ήθελε. Δεν ένιωθε ακόμη έτοιμη να βρεθεί με έναν άγνωστο. Εκείνος όμως συνέχισε να την απειλεί. Η Περσεφόνη δεν ήξερε τι να κάνει. Είχε κάνει το λάθος να του στείλει κάποιες προσωπικές φωτογραφίες της και εκείνος βρήκε την ευκαιρία να εκμεταλλευτεί αυτό το λάθος. Της έλεγε ότι θα δώσει τις φωτογραφίες της στη δημοσιότητα. Η Περσεφόνη ήταν πολύ στεναχωρημένη και σκεφτόταν τι έπρεπε να κάνει.

Τα μηνύματα συνέχισαν και γινόντουσαν όλα και πιο απειλητικά. Η Περσεφόνη νευρίασε, δεν άντεχε άλλο. Ώσπου μια μέρα εκείνη τον απείλησε, πως θα τον καταγγείλει, για να σταματήσει. Τα μηνύματα σταμάτησαν για λίγο καιρό. Μια μέρα μετά το σχολείο  ανοίγει το κινητό της και βλέπει πως φωτογραφίες, μυνήματα και ό,τι άλλο είχε στείλει στον 'φίλο' της  είχαν αναρτηθεί. Ντράπηκε πάρα πολύ και κλείστηκε στο δωμάτιό της, για μια ολόκληρη μέρα. Η μητέρα της είχε ανησυχήσει πάρα πολύ, καθώς δεν ήξερε τον λόγο. Όμως το απόγευμα μια φίλη της μητέρας της της τηλεφωνεί και της λέει πως έχουν αναρτηθεί στο διαδίκτυο πολλές  φωτογραφίες της Περσεφόνης. Τότε η μητέρα της κατάλαβε τι συμβαίνει. Πήγε στο δωμάτιό της και προσπάθησε  να την καθησυχάσει, πως όλα θα πάνε καλά. Η Περσεφόνη στο τέλος υποχωρεί και βγαίνει από το δωμάτιό της. Μητέρα και κόρη μαζί κάνουν την καταγγελία και όλες οι φωτογραφίες της κατεβαίνουν από το διαδίκτυο.

Μετά από αυτήν την ιστορία το κορίτσι άρχισε να γίνεται πιο κοινωνική και να κάνει κανονικούς φίλους.

# data[].attributes.headline
-Παρουσιαστής:

# data[].attributes.body
-Παρουσιαστής: Η 13χρονη Πάμελα πριν απο λίγο καιρό υπήρξε θύμα διαδικτυακής παρενόχλησης από τον 30χρονο Απόστολο, γνωστός και ως Apostolos_kar.😏.

Την καλέσαμε σήμερα εδώ στην ζωντανή εκπομπή μας για να μας διηγηθεί την τραγική ιστορία της.

-Πάμελα: Πριν από περίπου 2 μήνες, ξεκίνησα να συνομιλώ μαζί του νομίζοντας ότι ήταν ένα αγόρι της ηλικίας μου. Συνομιλούσαμε μέσω μηνυμάτων και σύντομα μου αποκάλυψε πως ήταν 30 χρονών, μα εγω τον είχα ήδη ερωτευτεί και δεν με ενοχλούσε αυτό.

-Παρουσιαστής: Τι συνέβη στην συνέχεια;

-Πάμελα: Μου ζήτησε να βρεθούμε από κοντά.

-Παρουσιαστής: Και βρεθήκατε;

-Πάμελα: Στην αρχή ενθουσιάστηκα που θα τον έβλεπα από κοντά. Όσο περνούσε η ώρα όμως, άρχισα να αισθάνομαι φόβο. Πως θα ήταν άραγε αυτό το ραντεβού με τον 30χρονο;Ήταν άραγε σωστό να τον συναντήσω; Έτσι λοιπόν, πήρα τηλέφωνο την κολλητή μου την Αντζελίνα για να το συζητήσω μαζί της.

-Παρουσιαστής: Τι συνέβη τότε; Τι σου είπε η φίλη σου;

-Πάμελα: Αρχικά νευρίασε μαζί μου. Μου είπε ότι ήταν πολύ ανεύθυνο αυτό που έκανα και ότι θα έπρεπε να σκέφτομαι περισσότερο και όχι να λειτουργώ παρορμητικά. Μου είπε ακόμη ότι δεν έχω καμιά δουλειά να βρεθώ με έναν άνθρωπο άγνωστο και μάλιστα 30 χρονών. Η αλήθεια είναι ότι στεναχωρήθηκα όταν την άκουσα να μου λέει αυτά τα πράγματα αλλά εγώ τον είχα ερωτευτεί τρελά και ήθελα να τον συναντήσω!

-Παρουσιαστής: Τι έγινε μετά;

-Πάμελα: Της ζήτησα να έρθει μαζί μου στο ραντεβού. Εκείνη αρνήθηκε και μου είπε να μην πάω. Μου είπε να το πω στους γονείς μου αλλά εγώ της είπα ότι δεν υπάρχει καμία περίπτωση να το πω στους γονείς μου γιατί θα νευριάσουν και θα μου φωνάξουν. Της είπα ακόμη ότι είμαι αποφασισμένη να πάω στο ραντεβού και χωρίς εκείνη.

-Παρουσιαστής: Και; Πήγες;

-Πάμελα: Δυστυχώς πήγα, γεγονός που μετανιώνω ακόμη και σήμερα.

-Παρουσιαστής: Για ποιον λόγο το λες αυτό; Τι συνέβη;

-Πάμελα: Αρχικά όλα κυλούσαν ομαλά. Πήγα στο σημείο της συνάντησης σε ένα πάρκο μερικά στενά κάτω από το σπίτι μου και προσπαθούσα να εντοπίσω τον Απόστολο, ο οποίος έπειτα από δική μας συνεννόηση θα κρατούσε στο ένα χέρι μία μπάλα, ενώ στο άλλο ένα βιβλίο της επιλογής του. Δεν πέρασε πολύ ώρα, ώσπου ένας άντρας με αυτά τα χαρακτηριστικά εμφανίστηκε και ήμουν απολύτως σίγουρη πως ήταν αυτός. Χωρίς δεύτερη σκέψη τον πλησίασα για να του μιλήσω.

-Παρουσιαστής: Ήταν αυτός;

-Πάμελα: Ναι, όμως μετά συνέβη κάτι που μου φάνηκε περίεργο και ύποπτο.

-Παρουσιαστής: Εξήγησέ μας τι έγινε.

-Πάμελα: Καθώς συζητούσαμε, κάποια στιγμή ο Απόστολος πήρε το θάρρος να μου ζητήσει να φύγουμε από αυτό το μέρος και να πάμε σπίτι του, με τη δικαιολογία πως στο πάρκο είχε πολύ φασαρία και τον ενοχλούσε. Εγώ έχοντας ακούσει διάφορες ιστορίες, οι οποίες άρχιζαν έτσι αλλά είχαν  δυσάρεστη κατάληξη, το αρνήθηκα κατευθείαν. Σκέφτηκα να γυρίσω σπίτι επηρεασμένη από το φόβο που ένιωθα. Τότε η συμπεριφορά του Απόστολου άλλαξε. Έγινε νευρικός και με μια βίαιη κίνηση με τράβηξε προς το αυτοκίνητό του.

Στο μεταξύ η φίλη μου η Αντζελίνα είχε ενημερώσει τον πατέρα μου, ότι θα συναντηθώ με έναν 30χρονο διαδικτυακό μου φίλο και αυτός για καλή μου τύχη με ακολούθησε στο πάρκο και παρατηρούσε από μακριά, έτσι ώστε αν μου συνέβαινε το οτιδήποτε να προλάβει να με βοηθήσει. Επομένως όσο εγώ και ο Απόστολος κατευθυνόμασταν προς το σπίτι του, ο πατέρας μου μας ακολουθούσε με το αυτοκίνητο του και ενημερώνει ταυτόχρονα και την αστυνομία.

-Παρουσιαστής: Τι έγινε μετά;

-Πάμελα: Όταν φτάσαμε στο σπίτι, ο Απόστολος με έδεσε σε μία καρέκλα. Έκανε κάποια τηλεφωνήματα από τα οποία κατάφερα να ακούσω σίγουρα ένα απόσπασμα στο οποίο έλεγε << Έχω το θύμα. Σας περιμένω για να προχωρήσουμε>>.

-Παρουσιαστής: Πως ένιωσες όταν το άκουσες αυτό;

-Πάμελα: Δεν μπορώ να σας περιγράψω τα συναισθήματα μου εκείνη τη στιγμή. Ήταν σαν να μου κόπηκαν τα πόδια. Κρύος ιδρώτας με έλουσε από τον φόβο και την αγωνία μου. Πίστευα πως δεν θα καταφέρω να δω την οικογένεια μου ξανά. Ήμουν αβοήθητη απέναντι στον Απόστολο και τα υπόλοιπα μέλη της <<συμμορίας>> του.

-Παρουσιαστής: Κατάφερες όμως να ξανά δεις την οικογένειά σου.

-Πάμελα: Ευτυχώς αυτό το απαίσιο περιστατικό είχε αίσιο τέλος για μένα. Η αστυνομία, που ο πατέρας μου είχε ειδοποιήσει, έφτασε αμέσως. Οι αστυνομικοί έσπασαν την πόρτα του σπιτιού, συνέλαβαν τον Απόστολο και εγώ είχα πια σωθεί.

-Παρουσιαστής: Ποια ήταν η αντίδραση των γονιών σου όταν πήγες σπίτι;

-Πάμελα: Ήταν όλοι τρομοκρατημένοι και εκνευρίστηκαν μαζί μου διότι δεν τους είχα μιλήσει για αυτό το θέμα. Μου είπαν πως είμαι τυχερή που τους ενημέρωσε η Αντζελίνα, διαφορετικά κανείς δε ξέρει που θα βρισκόμουν αυτή τη στιγμή. Όμως βγήκε και ένα θετικό μέσα από αυτό το γεγονός. Έμαθα πως πότε δεν πρέπει να εμπιστεύομαι κάποιον που γνώρισα από το διαδίκτυο και πως ο καλύτερος τρόπος για την επίλυση προβλημάτων είναι η συζήτηση με τους γονείς μας.

# data[].attributes.headline
Ήταν μία καν

# data[].attributes.body
Ήταν μία κανονική μέρα για τον Κώστα. Γυρνώντας από το σχολείο, μια ερώτηση ποθούσε να κάνει στην μαμά του. “Μπορώ να κατεβάσω στο κινητό μου μέσα κοινωνικής δικτύωσης?”. Η μητέρα του, του απαγόρευσε να κατεβάσει τις εφαρμογές αυτές καθώς γνώριζε τους κινδύνους που επιφυλάσσουν. Ο Κώστας νευρίασε με την απόφαση της μαμάς του και την παράκουσε. Όταν πήγε στο δωμάτιό του εγκατάστησε ότι εφαρμογή χρησιμοποιούσαν οι φίλοι του, χωρίς την άδεια της μητέρας του.

Έναν μήνα μετά…

Τα πράγματα για τον Κώστα κυλούσαν όμορφα. Η μητέρα του δεν είχε καταλάβει για το κρυφό προφίλ του στο instagram κι έτσι περιπλανιόταν ανεξέλεγκτος! Όμως κάποια μέρα ο Κώστας δέχτηκε αίτημα από έναν γυναικείο λογαριασμό στο instagram. Ο Κώστας αφού είδε ότι ήταν παιδί την άφησε να τον ακολουθήσει. Η Ελένη, αυτή που είχε το προφίλ, άρχισε να στέλνει μηνύματα σε εκείνον και αυτός απαντούσε! Έτσι ξεκίνησαν μαζί μια συζήτηση  και αυτό είχε σαν αποτέλεσμα ο Κώστας να δημιουργήσει συναισθήματα για εκείνη. Έτσι αποφάσισε να της προτείνει να συναντηθούν σε ένα εμπορικό κέντρο του Αμαρουσίου όπου έμεναν και οι δυο ! Η Ελένη δέχτηκε και έτσι το ραντεβού τους δρομολογήθηκε για τις 17/05/21 στις 19:00 έξω από το σινεμά σε εκείνη την περιοχή!

17/05/21 Ώρα 19:00

Η ημέρα είχε φτάσει! Ο Κώστας είχε μεγάλη ταραχή! Επιτέλους θα γνώριζε από κοντά τον έρωτα της ζωής του! Ήταν σίγουρος ότι αυτό το ραντεβού θα είχε μεγάλη επιτυχία, γιατί όλα τα προηγούμενα που είχε βγει, κατέληγαν πάντα σε χυλόπιτες και αυτός έμενε μόνος, σαν την καλαμιά στον κάμπο! Τον κορόιδευαν και οι συμμαθητές του στο σχολείο! Έτσι λοιπόν, είχε φροντίσει τον εαυτό του πολύ καλά γι’ αυτό το ραντεβού. Φορούσε καθαρά και περιποιημένα ρούχα, είχε χτενίσει όμορφα τα μαλλιά του και είχε βάλει λίγο από το ακριβό άρωμα του πατέρα του. Στη μητέρα του όμως δεν είχε πει τίποτα γι’ αυτό το ραντεβού γιατί αν το μάθαινε θα τον κρεμούσε ανάποδα. Της είχε πει μόνο ότι θα πήγαινε στον καλό του φίλο, τον Βαγγέλη, να παίξουν ηλεκτρονικά. Είχε ξεχάσει όμως να ειδοποιήσει τον Βαγγέλη για να τον καλύψει. Για κακή του τύχη εκείνος πήρε τηλέφωνο στο σπίτι του Κώστα για να τον ρωτήσει κάτι για τα μαθήματα του σχολείου. Στο τηλέφωνο απάντησε η μητέρα του η οποία όταν κατάλαβε τι είχε γίνει έμεινε κάγκελο. Η ώρα πλησίαζε και ο Κώστας ήταν ήδη στημένος στο εμπορικό κέντρο στο Μαρούσι.

Όπως είχαν συμφωνήσει, περιμένει την Ελένη έξω από το σινεμά, δίπλα από την είσοδο του ανθοπωλείου ‘Magic flowers’.Για να τον αναγνωρίσει ο Κώστας φοράει κόκκινο μπουφάν, γκρι μπλούζα, μαύρο τζιν και κρατά ένα κόκκινο τριαντάφυλλο. Η Ελένη του είχε πει ότι δεν θα του αποκαλύψει τι φοράει, θα ήταν έκπληξη και πως θα τον αναγνωρίσει εκείνη. Τα λεπτά περνούν, η αγωνία του όλο και μεγαλώνει , περιμένει από στιγμή σε στιγμή να εμφανιστεί η Ελένη. Την  φαντάζεται να πλησιάζει, με  μακριά ξανθά μαλλιά  και λαμπερό χαμόγελο. Έχει σκεφτεί να της προτείνει αρχικά να καθίσουν σε μια καφετέρια για να γνωριστούν καλυτέρα. Καθώς περνάει η ώρα ο Κώστας περιμένει ανυπόμονος, ώσπου διακρίνει μια αντρική φιγούρα να έρχεται προς το μέρος του. Ένας ψηλός, εύσωμος  και ταυτόχρονα τρομακτικός άντρας τον πλησιάζει και τον ρωτάει, εάν ψάχνει την Ελένη. Ο Κώστας σαστισμένος αλλά και φοβισμένος, κουνάει το κεφάλι του καταφατικά. Έπειτα ο ψηλός άνδρας προσφέρεται να τον οδηγήσει στο μέρος, στο οποίο βρίσκεται η Ελένη και τον περιμένει. Έτσι, ο Κώστας χωρίς δεύτερη σκέψη και χωρίς να συγκρατήσει τον ενθουσιασμό του για να γνωρίσει το κορίτσι, τον ακολουθεί προς το υπόγειο γκαράζ του εμπορικού κέντρου. Προτού το καταλάβει βρίσκεται υπνωτισμένος μέσα στο αμάξι του ξένου άνδρα.
Η μητέρα του φοβισμένη για την ασφάλεια του γιου της, κάλεσε την αστυνομία και ανέφερε το περιστατικό. Δυστυχώς, δεν βρέθηκε κανένα ίχνος του αυτοκίνητου ή του Κώστα. Η αστυνομία κάνει ακόμα έρευνες για την υπόθεση, εφόσον ο μικρός Κώστας αγνοείτε ακόμα και σήμερα.

# data[].attributes.body
3/12/2021

Αγαπητό μου ημερολόγιο,

οι μέρες κυλούν δύσκολα τον τελευταίο καιρό καθώς το πρόβλημα με τα υβριστικά μηνύματα έχει γίνει πολύ έντονο. Στην αρχή, ήταν μία απλή διαδικτυακή φιλία. Στην πορεία όμως, άρχισα να δέχομαι απειλές και αρνητικά σχόλια.

Κατά τη γνωριμία μας, ο διαδικτυακός μου “φίλος’’ ήταν πολύ ευγενικός και ανταλλάσσαμε καθημερινά μηνύματα και φωτογραφίες. Νόμιζα πως είχαμε αναπτύξει μια σχέση εμπιστοσύνης όταν άρχισαν οι πρώτες προσβολές. Πρώτα, οι προσβολές ήταν στο επίπεδο της πλάκας. Δηλαδή, με αποκαλούσε χοντρό και γενικότερα με κορόιδευε. Δεν έδωσα σημασία, γιατί πίστευα ότι ήταν ένα αστείο σαν αυτά που γίνονται μεταξύ δύο φίλων.

Μετά από λίγο καιρό τα μηνύματα άρχισαν να γίνονται περισσότερα και πιο προσβλητικά. Τότε συνειδητοποίησα ότι ο διαδικτυακός  μου <<φίλος>> δεν είναι και τόσο φίλος, έτσι του ζήτησα να διακόψουμε τη συνομιλία μας, αλλά αυτός αρνήθηκε και άρχισε να με απειλεί ότι θα ανεβάσει τις προσωπικές φωτογραφίες μου στο διαδίκτυο.

Μίλησα στους γονείς μου για τα γεγονότα. Εκείνοι ενημέρωσαν αμέσως τη γιαγιά μου η οποία εργαζόταν παλιά ως αστυνομικός στη Δίωξη Ηλεκτρονικού Εγκλήματος. Η γιαγιά μου με τη σειρά της ενημέρωσε τους υπεύθυνους της Δίωξης και στη συνέχεια πήρε το μυστικό όπλο της, δηλαδή, τη μαγκούρα και την παντόφλα. Ήρθε μαζί μου στο ραντεβού και ήταν πολύ αποφασισμένη. Μόλις τον εντόπισε, πέταξε πρώτα την παντόφλα στον αέρα και μετά με ένα σάλτο έριξε την παντόφλα στη μύτη του. Στη συνέχεια τον ακινητοποίησε με τη μαγκούρα της.

Αυτός είχε πανικοβληθεί και προσπαθούσε να ξεφύγει. Φώναζε ότι δεν είχε κακές προθέσεις. Τότε η γιαγιά θύμωσε ακόμα περισσότερο, του έβαλε μια τρικλοποδιά, έπεσε κάτω και...

8/12/2021

Αγαπητό μου ημερολόγιο,

Σήμερα ξύπνησα πολύ τρομαγμένος. Είδα ένα πολύ παράξενο όνειρο. Ονειρεύτηκα ότι ο εφιάλτης μου με τα υβριστικά μηνύματα τελείωσε με έναν πολύ παράξενο τρόπο, αλλά δυστυχώς   αυτή η απειλή υπάρχει ακόμα. Σήμερα αποφάσισα να μιλήσω στους γονείς μου και είμαι σίγουρος, ότι θα με βοηθήσουν να βρούμε την καλύτερη λύση. Ίσως αυτό το όνειρο να ήταν συμβολικό.

# data[].attributes.body
(Οποιαδήποτε ομοιότητα με πρόσωπα, χαρακτήρες και καταστάσεις είναι τελείως συμπωματική.)

Χθες ένα τραγικό συμβάν συνέβη στον καλύτερο μου φίλο, τον Νικόλα. Ο Νταής του σχολείου μας, ο Γιάννης που είναι το δημοφιλέστερο παιδί και πρόεδρος του 15μελούς του έστειλε μήνυμα καθώς μιλούσαμε σε κλήση. Ο Νικόλας ενθουσιάστηκε από την ειδοποίηση. Αλλά ο ενθουσιασμός του έφυγε σύντομα. To συγκεκριμένο μήνυμα περιείχε προσβλητικό περιεχόμενο. Ο Γιάννης συνέχιζε να του στέλνει μηνύματα. Γι' αυτό τον λόγο ο Νικόλας βγήκε από την κλήση και δεν απαντούσε. Τα μηνύματα που του είχε στείλει ήταν αυτά:

Η συμπεριφορά του Γιάννη όμως δεν σταμάτησε εκεί. Ο Nταής δημιούργησε μια συνομιλία με φίλους του στην οποία κορόιδευε τον Νικόλα. Αυτός φοβόταν να μιλήσει για αυτό στους γονείς του και στους φίλους του, με αποτέλεσμα να πάρει τη λάθος απόφαση και του απάντησε με τον ίδιο προσβλητικό τρόπο. Τα πράγματα δυστυχώς χειροτέρεψαν και ο Νικόλας κλείστηκε στον εαυτό του.

Οι γονείς του Νικόλα παρατήρησαν την αλλαγή στην συμπεριφορά του. Ανησύχησαν και τον πήγαν σε παιδοψυχολόγο. Ο Νικόλας μίλησε στον ειδικό και εκείνος του έδωσε θάρρος. Την επόμενη μέρα ο Νικόλας απευθύνθηκε στη Διευθύντρια. Εκείνη φώναξε στο γραφείο της τον Γιάννη μαζί με τους κηδεμόνες του και άρχισαν όλοι μαζί να συζητάνε για την άσχημη συμπεριφορά του.

Ο Νικόλας εξήγησε στον Γιάννη πόσο άσχημα τον είχε κάνει να αισθάνεται με από τα μηνύματα που του έστειλε. Ο Γιάννης αισθάνθηκε πολύ αμήχανα με την αφήγηση του Νικόλα. Η Διευθύντρια τιμώρησε τον Γιάννη και την παρέα του με αποβολή. Ακόμη και αν ο Γιάννης ζήτησε συγνώμη από τον Νικόλα, εκείνος συνέχισε να νιώθει φοβισμένος και ανασφαλής. Γύρισε στο σχολείο και οι φίλοι του τον βοήθησαν να προσαρμοστεί και πάλι στο σχολικό περιβάλλον και να αποκτήσει αυτοπεποίθηση. Ο νταής ζήτησε ξανά συγνώμη από τον Νικόλα μετά από έναν μήνα και του ζήτησε να γίνουν φίλοι. Άρχισαν να μιλάνε περισσότερο, να γνωρίζονται καλύτερα και να κάνουν παρέα. Μετά από σχεδόν τέσσερις μήνες ο Νικόλας είχε ξεπεράσει εντελώς το περιστατικό αυτό.